**Mindretallets alternative**

**budgetforslag 2023 – 2026**

Aftalt imellem

Det konservative Folkeparti

Fælleslisten

1. **Indledning**

Forligsgruppen noterer sig, at efter budgetudvidelserne i budget 2022 er der behov for stramninger i det kommende budget 2023. Det finder vi ærgerligt, men omvendt påtager vi os det ansvar, der kræves for at opnå et budget i balance.

Vi har således arbejdet med en nettobesparelse i budgettet på 44,8 mio. kr. Det mener vi er et absolut minimum, hvis vi skal skabe en balance i budgettet og sikre en sund økonomi og stabil kassebeholdning, der kan modstå uforudsete hændelser i fremtiden.

Mindretalsgruppen anerkender den vedtagne økonomiske politik, og denne danner rammen for dette oplæg.

Det er vigtigt at være en attraktiv kommune, der bliver valgt til - både af dem, der allerede bor her, og dem, der ønsker at finde et nyt sted at bosætte sig. Vi tror på, at det er vigtigt, at kommunen er et godt sted for både borgere og virksomheder, og vi er villige til at prioritere i forhold til dette.

Det er forligsgruppens holdning, at Ikast-Brande kommune skal være en veldrevet kommune, hvor der er fokus på den gode arbejdsplads, og hvor effektivitet og trivsel går hånd i hånd.

1. **Drift**

**2.1 Overordnede betragtninger**

Der er nogle overordnede overvejelser, der danner grund for dette budgetforslag.

Overordnet set ønsker partierne at serviceniveauet så vidt muligt opretholdes. Vi har derfor fokus på at effektivisere ved at pege på områder, hvor strukturelle ændringer i praksis er muligt. Vi mener ikke, at centralisering pr. automatik giver en bedre drift. Det skal vurderes fra sag til sag.

Vi mener, at vi som kommune skal understøtte de frivillige og mennesker, der går foran. Det er en af vores vigtigste opgaver. Kommunale funktioner vil aldrig kunne varetage de opgaver, der løses via frivillighed. Derfor skal vi som kommune gøre alt for at understøtte initiativ og virkelyst.

Vi ser en kommune, hvor medarbejderne giver udtryk for et højt arbejdspres. Sammenholdt med et højt sygefravær mener vi ikke, at effektivisering igennem opsigelser er vejen til en økonomi i balance. Vi er meget bekymret for, at opsigelser vil give et endnu højere sygefravær med øgede omkostninger til følge.

Sygefravær pr. august 2022 er 6,9% mod 5,4% for samme periode i både 2020 og 2021. En forøgelse af sygefravær på 1% udgør en omkostning på omkring 7,5 mio. Alene på dette område er der derfor i 2022 et forøget årsforbrug på 11,25 mio. kr. pr. juli måned sammenholdt med 2021. Det er et mål at komme ned på et sygefravær på max. 5%, hvilket således kan give en forbedret økonomi på 15 mio. kr. Det er hovedsageligt på Sundhed- og Ældreområdet og Arbejdsmarked-, Psykiatri og Handicapområdet, hvor et højt fravær påvirker økonomien. Der kræves en fokuseret indsats, hvor træning og uddannelse samt trivselssamtaler og trivselshandlinger kan være nogle af værktøjerne.

**2.1.1 Ændringer til driftsbudgettet**

I forhold til Basisbudget er der i dette oplæg indarbejdet følgende besparelser og effektiviseringer:



I bilaget er en oversigt, hvoraf de specificerede besparelser fremgår.

**2.2 Børn, Kultur og Fritidsudvalget**

Vi tror på, at god uddannelse og høj trivsel hos vores børn og unge er nøglen til en sund udvikling i vores kommune. Lykkes vi med en god indsats i forhold til vores børn, så vil det have en positiv afsmittende effekt på beskæftigelsesområdet samt på det specialiserede socialområde. Vi mener derfor, det er absolut nødvendigt med fortsat fokus på dette område.   
  
I Ikast-Brande Kommune ligger vi i dag med et lavt indeks på børn, kultur og fritid i forhold til de andre kommunale serviceområder. Dette har sammen med ovenstående betydning for vores prioriteringer.

I nedenstående fremgår nøgletal fra Indenrigs- og boligministeriet med Ikast-Brande kommunes budget 2022 i forhold til landsgennemsnittet på dette område.

|  |  |  |  |
| --- | --- | --- | --- |
|  | Ikast-Brande | Gennemsnit | Forskel |
| Brutto udgifter til dagtilbud 0-13 årige | 44.133 kr. | 52.761 kr. | -16% |
| Nettoudgifter til dagtilbud 0-13 årige | 31.281 kr. | 37.364 kr. | -16% |
| Udgifter til PPO | 2.963 kr. | 4.730 kr. | -37% |
| Undervisningsudgifter pr. 6-16 årig | 67.501 kr. | 72.823 kr. | -7% |
| |  | | --- | | [Udg. til folkeskolen pr. 6-16-årig](https://noegletal.dk/noegletal/nctrlman) | | 54.715 kr. | 53.367 kr. | 3% |
| |  | | --- | | [Udg. til folkeskolen pr. elev](https://noegletal.dk/noegletal/nctrlman) | | 73.985 kr. | 77.071 kr. | -4% |
| [Gennemsnitlig klassekvotient](https://noegletal.dk/noegletal/nctrlman) | 23,40 | 21,30 | 10% |
| Udgifter til kultur pr. indbygger | 234 kr. | 530 kr. | -56% |
| Sport og fritid pr. indbygger | 1.245 kr. | 1.256 kr. | -1% |
| [Udg. til børn og unge m/særlige behov pr. 0-17-årig](https://noegletal.dk/noegletal/nctrlman) | 10.345 kr. | 14.796 kr. | -30% |
| [Udg. til voksne m/særlige behov pr. 18-66-årig](https://noegletal.dk/noegletal/nctrlman) | 8.529 kr. | 9.735 kr. | -12% |

De besparelser, vi peger på, er nedlæggelse af puljer og stigende takster på SFO.

Vi mener, at Kulturen er vigtig for kommunes evne til at tiltrække og fastholde borgerne. En attraktiv kommune er også nøglen til at sikre virksomhederne den fornødne arbejdskraft. I dette oplæg er der derfor ikke besparelser på kultur- og fritidsområdet. Tværtimod har vi i budgetoplægget fundet plads til 2 udvidelser jf. nedenstående.

Følgende områder tildeles et driftstilskud:

Street Art: 100.000 kr./år

Kunstpakhuset: 100.000 kr./år

**2.3 Sundhed- og Ældreudvalget**

Inden for ældreområdet blev der i 2022 budgettet tildelt ekstraordinære midler – både i forhold til ekstraordinær tildeling og i forhold til demografipulje. Resultatet af dette kan vi se i 2022 budgettet, hvor indekstallene for ældreområdet er steget. I den økonomiske politik vedtaget i det nye byråd i 2022 er det endvidere besluttet, at der sker en 100% fremskrivning af demografien. Dette tilgodeser især ældreområdet. Alt i alt har byrådet i 2021 og 2022 tilgodeset ældreområdet, og det er berettiget.

Partierne bag dette forslag har den fulde forståelse for, at medarbejderne i området er presset. Vi har imidlertid også en dyb bekymring for, at der sker en skævvridning mellem de kommunale serviceområder, hvis der både sker en 100% demografifremskrivning og samtidig fritagelse for økonomi, der tildeles de ældre, at vi ikke kan give vores børn og unge den opvækst og uddannelse, der er behov for. Det mener vi er samfundskritisk.

Vi ser samtidig at de modeller, der anvendes i forhold til de ældres behov, ikke er realistiske. Fx er der pr. d.d. i Ikast-Brande Kommune 33 ledige ældreboliger og 33 ledige seniorboliger. Når den næste etape af nybyggede Bøgildlund er færdig, tilgår der yderlig 24 plejeboliger, der vil stå tomme. Ledige pleje- og ældreboliger er en væsentlig omkostning for kommunen. I 2023 estimeres på baggrund af dette et merforbrug i budgettet på hele 6.400.000 kr. Dette niveau er økonomisk uacceptabelt og skal derfor tilpasses hurtigst muligt. Vi anerkender udvalgets arbejde med dette område, og vi anerkender, at det vil tage tid at reducere dette merforbrug. Besparelsen bliver derfor løbende indfaset og til dækning heraf anvendes midler fra Usikkerhedspuljen.

* 1. **Arbejdsmarked-, Psykiatri- og Handicapudvalget**

Vi er i en periode med meget lav ledighed. Det er derfor muligt at reducere staben i arbejdsmarkedsområdet. Byrådet har modtaget en skrivelse der fortæller, at der allerede er undladt ansættelser/foretaget flytninger, der modsvarer 14 heltidspersoner. Denne reduktion på arbejdsmarkedsområdet skal naturligvis være synlig i budget 2023. 15 personer modsvarer et beløb på 8 mio. kr. (løn og pension inkl. sociale omkostninger). Administrative omkostninger i arbejdsområdet konteres på konto 6, hvorfor denne besparelse fremgår på Økonomi- og Planudvalgets konto.

Psykiatri- og Handicapområdet er et presset område, hvor der er behov for at se, hvordan vi optimerer arbejdet og flytter midler ud til brugerne. Vores absolutte fokus er at reducere tilgangen af borgere til området – derfor har vi fokus på Børne- og Ungeområdet, hvor vi afsætter en pulje, der i dybden har til formål at analysere og implementere de tiltag, der kan reducere tilgang til Psykiatriområdet. Se nærmere under anlæg.

Da Psykiatri- og Handicapområdet i kommunen ligger på et højt indekstal, har vi indført reduktioner på området. Vi forventer, at de strukturtiltag, der er igangsat og behandles i udvalget i vid omfang, kan udgøre de nødvendige reduktioner.

* 1. **Udviklings- og Erhvervsudvalget**

I 2021 blev der gennemført en udlicitering af Entreprenørgården. En udlicitering, der forventes at medføre en samlet besparelse på op imod 7 mio. kr. Dette beløb ligger som en usynlig usikkerhedspulje på Udviklings- og Erhvervsområdet. Vi anerkender, at denne udlicitering ikke er fuldt indfaset, men mener at usikkerhedsbeløbet kan reduceres fra 7 mio. kr. til 3 mio. kr. og dermed kan indarbejdes i budget 2023-26 som en besparelse.

Mindretalsgruppen er orienteret om, at kulturområdet er tildelt 600.000 kr., der kan anvendes til banepleje, hvor der er behov. Dette behov anerkendes af forligsgruppen, og de 600.000 kr. er yderlig en reduktion af de 7 mio. kr. Besparelsen på 4 mio. kr. har vi synliggjort i Udviklings- og erhvervsudvalgets område.

Hvis vi skal kunne understøtte virksomhedernes behov for arbejdskraft – og også sikre et fortsat stigende indtægtsgrundlag, er det vigtigt med fortsat fokus på bosætning og de indsatser, der er igangsat inden for dette område. Der er derfor indarbejdet et forslag om driftsudvidelse med en Bosætningsindsats på 600.000 kr.

**2.6 Økonomi- og Planudvalget**

I denne aftale er der pålagt dette område en væsentlig besparelse. Her stammer 8 mio. kr. fra allerede gennemførte reduktioner/flytninger på arbejdsmarkedsområdet. Se afsnit om arbejdsmarked – psykiatri og handicap.

I et år med besparelser skal byrådet naturligvis gå foran. Derfor annulleres den planlagte studietur i 2023 i dette oplæg. Besparelsen er 630.000 kr. i budget 2023. I direktionen reduceres rejser og møder med 258.000 kr.

**2.7 Klima-, Natur- og Bæredygtighedsudvalget**

Det er fortsat vigtigt med en indsats i forhold til den grønne omstilling. Midlerne til at arbejde med dette ligger primært på anlægsoversigten.

Her er indlagt en standard driftsbesparelse på 3%, som udmøntes af udvalget.

* 1. **Afdrag på gæld**

Gruppen vil anbefale, at vi overvejer ekstraordinært afdrag på feriepengeforpligtigelsen i juni 2023, hvis det er forsvarligt i forhold til vores likviditetsberedskab.

* 1. **Usikkerhedspuljen**

Usikkerhedspuljen har tidligere været på 20 mio. – det finder vi værende et tilfredsstillende niveau. Vi reducerer i budgettet med følgende beløb:

2023: 4 mio.

2024: 5 mio.

2025: 3 mio.

Derudover kan midler fra usikkerhedspuljen anvendes til løbende tilretning af tomgang i plejeboliger. Se afsnittet omkring ældre.

1. **Anlæg**



I oplægget indgår et forholdsvis lavt anlægsbudget, der dels afspejler de senere års meget høje anlægsniveau - og dels afspejler den økonomiske situation.

Omkring anlæg bemærkes følgende:

Skolebyggeri i Ejstrupholm og Engesvang udskydes og prioriteres så disse byer ved, hvornår igangsætning sker. Hvis der er behov for supplerende økonomi fra fonde, kan dette arbejde igangsættes. Der er afsat et beløb på 1 mio. kr., der afspejler hvilket år, der vil blive udført arkitektarbejde og udført tegninger. Prioriteringen er sket for at minimere antal etaper.

Anlægspulje i de fire byer bibeholdes, dog sker der en reduktion i 2023.

Vi ønsker at indgå i en konstruktiv og individuel dialog med vores landsbyer i forhold til hvordan vi bedst understøtter deres udvikling. Her vil vi gerne anvende muligheden for at udpege Omdannelseslandsbyer. Byrådet har mulighed for at udpege 2 omdannelseslandsbyer hvert 4. år. Omdannelseslandsbyer får friere hænder i forhold til den fysiske planlægning i Landsbyerne. Det kan bla. være mulighed for at øge byernes fysiske afgrænsning og bygge tættere på skov og å, det kan også give bedre muligheder for småerhverv. Mindretalsgruppen kan se dette som en mulighed for at udvikle nogle af de landsbyer der er mest presset.

Der etableres ekstra parkering ved Bakkehuset i form af en grus-parkeringsplads.

Ejstrupholm og Engesvang modtager tilskud til henholdsvis dræning af baner og opsætning af hegn langs å.

Der afsættes 2 mio. kr. i 2023 til et mere undersøgende og dybdegående arbejde på børneområdet. Vi ser stigende udfordringer i forhold til komplekse sager i forhold til børn og unges trivsel, og vi vil gerne sikre, at der aktivt arbejdes med, hvordan vi forbedre dette område. Arbejdet kan fx have målrettet fokus på, hvad der dokumenteret virker, og hvad der ikke virker. Også hvad vi skal stoppe med, og hvad skal vi tilføje.

Undersøgelsen kan fx kvalificere: søgning efter viden, møder og samarbejde med børn, unge og deres familier med fokus på, hvordan kommunen bedst muligt kan hjælpe, og hvordan man kan får mest muligt hjælp ud til dem, det berører. Arbejdet skal udmønte sig i en konkret handlingsplan, der løbende kan implementeres og hvis behov danne grundlag for næste års budgetter.

**Resultatopgørelse 2023-2026**

|  |  |  |  |  |
| --- | --- | --- | --- | --- |
| **Resultatopgørelse** | **Budget 2023** | **Overslag 2024** | **Overslag 2025** | **Overslag 2026** |
| **A. Det skattefinansierede område** |  |  |  |  |
| **Indtægter** |  |  |  |  |
| Skatter | -1.975.580 | -2.059.269 | -2.181.841 | -2.252.353 |
| Tilskud og udligning | -833.399 | -849.590 | -863.119 | -887.309 |
| **Indtægter i alt** | **-2.808.979** | **-2.908.859** | **-3.044.960** | **-3.139.662** |
| **Driftsudgifter (ekskl. forsyning)** |  |  |  |  |
| Børne-, Kultur- og Fritidsudvalget | 842.324 | 848.948 | 846.403 | 846.103 |
| Arbejdsmarked-, Psykiatri- og Handicapudvalget | 900.295 | 901.983 | 901.983 | 901.983 |
| Sundheds- og Ældreudvalget | 578.853 | 584.208 | 596.995 | 610.220 |
| Udviklings- og Erhvervsudvalget | 102.430 | 101.457 | 101.457 | 101.457 |
| Økonomi- og Planudvalget | 314.962 | 314.330 | 315.972 | 316.539 |
| Klima-, Natur- og Bæredygtighedsudvalget | 7.206 | 7.206 | 7.206 | 7.206 |
| Driftsudvidelser | 500 | 800 | 800 | 800 |
| Usikkerhedspulje korrektion | -4.000 | -5.000 | -3.000 |  |
| Besparelser | -45.332 | -44.352 | -44.352 | -44.352 |
| **Driftsudgifter i alt** | **2.697.238** | **2.709.580** | **2.723.464** | **2.739.956** |
| Løn- og prisreserver |  | 79.702 | 162.788 | 248.672 |
| **Driftsresultat før finansiering** | **-111.741** | **-119.577** | **-158.708** | **-151.034** |
| Renter mv. | 6.365 | 5.968 | 5.579 | 5.130 |
| **RESULTAT AF ORDINÆR DRIFTSVIRKSOMHED** | **-105.376** | **-113.609** | **-153.129** | **-145.904** |
| **Anlægsudgifter (ekskl. forsyning)** |  |  |  |  |
| **Anlægsudgifter i alt** | **48.400** | **48.800** | **87.400** | **75.900** |
| Salg af jord | -20.000 | -20.000 | -20.000 | -20.000 |
| Køb af jord inkl. byggemodning | 20.000 | 20.000 | 20.000 | 20.000 |
| **Jordforsyning** | **0** | **0** | **0** | **0** |
| **RESULTAT AF DET SKATTEFINANSIEREDE OMRÅDE** | **-56.976** | **-64.809** | **-65.729** | **-70.004** |
|  |  |  |  |  |
| **B. Forsyningsvirksomheder** |  |  |  |  |
| Drift (indtægter - udgifter) | -2.800 | -2.800 | -2.800 | -2.800 |
| Anlæg (indtægter - udgifter) | 1.000 | 1.000 | 1.000 | 1.000 |
| **RESULTAT AF FORSYNINGSVIRKSOMHEDER** | **-1.800** | **-1.800** | **-1.800** | **-1.800** |
| **C. RESULTAT I ALT (A+B)** | **-58.776** | **-66.609** | **-67.529** | **-71.804** |
| **FINANSIERINGSOVERSIGT** |  |  |  |  |
| **Ændring af likvide midler** |  |  |  |  |
| Resultat i alt | -58.776 | -66.609 | -67.529 | -71.804 |
| Optagelse af lån | -6.915 | 0 | 0 | 0 |
| Afdrag på lån | 63.415 | 64.227 | 65.077 | 65.946 |
| Yderligere afdrag på lån |  |  |  |  |
| Øvrige balanceforskydninger | 2.246 | 2.246 | 2.246 | 2.246 |
| **SAMLET RESULTAT (ændring af likvide aktiver)** | **-30** | **-136** | **-206** | **-3.612** |